Täiuslik hommik tähendab päikesepaistet, head tuju (nii head, et tahad juba kell 7 üles ärgata ja tegutsema asuda, ma tean, kõlab päris imelikult, aga vahel mul tuleb selline tahtmine), head muusikat (hetkel mõmiseb kuskil kuklasagaras  nt see Mayer Hawthrone'i lugu ja see ka), värve, häid lõhnu ja värskust taldrikul, mis pärit oma kasvulavalt. Minu arust on korralik hommikusöök ühe hea päeva aluseks. Ei ole midagi paremat, kui päikesepaisteline hommik, kus ei ole kiirust taga, vaid on aega pesta, süüa, uudiseid lugeda ja valida, mida küll täna päevaplaani paigutada (tellida, nagu restoranis).